Cookøyene

Cookøyene er en øygruppe i Stillehavet. Landet er en assosiert stat og en del av Kongeriket New Zealand. Øygruppen består av 15 små øyer, hvorav Rarotonga er den største. Totalt areal er 237 km², og hovedstaden er Avarua. Landet har rundt 20 000 innbyggere. Navn Før europeernes ankomst fantes det ikke noen fellesbetegnelse for øyene som utgjør Cookøyene. Briten James Cook ga Manuae, den første atollen han fant i området, navnet Hervey. Misjonærene benyttet betegnelsen Hervey-øyene om de nærliggende øyene. Navnet Cookøyene stammer fra atlaset over Stillehavet utgitt i 1824–1835 i St. Petersburg av Adam Johann von Krusenstern. Det omfattet bare de sørlige øyene. Først etter at New Zealand overtok herredømmet over øyene kom navnet i bruk for alle de 15 øyene. På engelsk er navnet Cook Islands, på rarotongansk Kūki 'Āirani. I 1994 ble det holdt folkeavstemning om å skifte navn på landet, men det fikk ikke flertall blant velgerne. Avaiki var et aktuelt nytt navn. Geografi Cookøyene består av mange øyer som strekker seg over et område som er like stort som Vest-Europa. Landet dekker en flate på 237 km². Øyene kan deles inn i to grupper av øyer. De nordlige øyene Manihiki Nassau Pukapuka Rakahanga Suwarrow Tongareva (Penrhyn), også kjent som Mangarongaro Disse øyene er lave atoller, dvs koralløyer som såvidt stikker opp av havet. De sørlige øyene Aitutaki Atiu Mangaia Mauke Mitiaro Manuae Palmerston Rarotonga Takutea Disse øyene er høye, vulkanske, fruktbare øyer med fjell, men også i denne gruppen er det noen atoller. Majoriteten av befolkningen bor på de sørlige øyene. Befolkning Foreløpige tall fra folketellingen i 2016 viste et innbyggertall på 17 459. De fleste av landets innbyggere, 74 %, bor på Rarotonga, mens 20 % bor på de øvrige av øyene i sør og 6 % på De nordlige Cookøyene. Rarotonga hadde ved folketellingen i 2011 en befolkningstetthet på 195 innbyggere per km². Befolkningstetthet varierte fra 347 innbyggere per km² på Pukapuka, til 8 personer per km² på Mitiaro. Religion Innbyggerne er for det meste kristne. Det største kirkesamfunnet er den kongregasjonalistiske Cook Islands Christian Church (CICC), der 49 % av befolkningen hørte hjemme i 2011. Kirkesamfunnet ble etablert av London Missionary Society og ble en selvstendig kirke i 1963. Folketellingen i 2011 viste at 17 % tilhørte den katolske kirke, mens 8 % var sjuendedagsadventister. Videre finnes Jesu Kristi kirke av siste dagers hellige, Assemblies of God, Apostolic Church og andre trossamfunn. Menneskerettigheter Cookøyene har fengselsstraff inntil 14 år for homofili. Historie Cookøyene ble trolig befolket første gang ca. år 500 – 800. Første gang europeere fikk kontakt med øyene var i 1596, da spanske oppdagere var på de nordlige øyene. Den britiske kaptein Cook kom til øyene i 1773 og 1777. Øyene ble et britisk protektorat i 1888, og overført til New Zealand i 1901. USA vedtok i 1856 Guano Islands Act som gjorde krav på 70 stillehavsøyer for å utnytte guanoforekomster. Noen av de nordlige Cookøyene var omfattet av USAs krav. I 1980 undertegnet Cookøyene og USA en traktat om grensene i havet. Ved denne traktaten oppga USA kravet på Pukapuka, Manihiki, Penrhyn og Rakahanga. Den 4. august 1965 ble Cookøyene en assosiert stat i fri tilknytning til New Zealand. I 1994 ble det holdt en folkeavstemning, der det ble vedtatt å ikke endre styreform og flagg. Sport Rugby er den mest populære sporten på Cookøyene. Fotball og cricket er også populært. Cookøyenes herrelandslag i håndball tok bronse under Oseaniamesterskapet i 2008 og 2010. Referanser Kilder Cook Islands 2011 Census of Population and Dwellings. Main Report, Statistics Office, 201 Crocombe, Ron og Marjorie Crocombe: «The Cook Islands, July 1992 to June 1994», The Contemporary Pacific, bd. 7, nr. 1, 1995, s. 138–144 Igarashi, Masahiro: Associated Statehood in International Law, Kluwer Law International, 2002. ISBN 9041117105 Kloosterman, Alphons M.J.: «17. Collective Names», i Discoverers of the Cook Islands and the Names They Gave, Cook Islands Library and Museum, 1976 Kloosterman, Alphons M.J.: «18 Cook Islands», Discoverers of the Cook Islands and the Names They Gave, Cook Islands Library and Museum, 1976 Eksterne lenker (en) Offisielt nettsted (en) Cook Islands – kategori av bilder, video eller lyd på Commons (en) Cook Islands – galleri av bilder, video eller lyd på Commons Hjemmeside for Cookøyenes turistbyrå Arkivert 11. mai 2008 hos Wayback Machine. (no) Statistikk og andre data om Cookøyene i FN-sambandets nettsted Utenriksdepartementets informasjonssider om Cook Islands